open-index/open-wikipedia-markdown huggingface dataset:
הסוכנות לבריאות הציבור (שוודיה)

**הסוכנות לבריאות הציבור** (בשוודית: **Folkhälsomyndigheten**) היא סוכנות ממשלתית שוודית עם אחריות לאומית לבריאות הציבור. הסוכנות פועלת תחת משרד הבריאות והרווחה ופועלת לקידום בריאות הציבור ולמניעת מחלות ופגיעות באמצעות חינוך. היא עוקבת אחר בריאות האוכלוסייה, אמצעי בקרת מחלות זיהומיות והתערבויות בבריאות הציבור ומסייע לממשלה בתהליך קבלת ההחלטות שלה על ידי מתן עובדות וידע. על הסוכנות למזער את ההשפעה הסביבתית השלילית על בריאות האדם ומשתתפת בעבודתם של האיחוד האירופי ושל ארגוני בריאות הציבור הבינלאומיים, כמו ה-WHO ו-IANPHI.

## היסטוריה
הסוכנות הוקמה בשנת 2014 ממיזוג המכון הלאומי השוודי לבריאות הציבור () והמכון השוודי לבקרת מחלות (). היא לקחה על עצמה את מרבית האחריות לבריאות הסביבה ולדיווחי בריאות הסביבה ובריאות הציבור שהוקצתה בעבר למועצה הלאומית לבריאות הציבור ().

בתקופת מגפת הקורונה והתפרצות נגיף הקורונה בשוודיה, האפידמיולוג הראשי של המועצה, אנדרס טגנל, הפך לדמות הציבורית העיקרית של הסוכנות בעת הופעתו ברשתות השידור במהלך הודעה על הנחיות לציבור.

## ארגון
הסוכנות מעסיקה כ-450 עובדים ובסיסה בסולנה. בראשה המנכ"ל יוהאן קרלסון. הסוכנות מאורגנת לחמש מחלקות: אפידמיולוגיה והערכה, תמיכה בידע, מיקרוביולוגיה, תקשורת ומינהל.

## מעבדת הסוכנות
סוכנות בריאות הציבור של שוודיה מנהלת את המעבדה היחידה ברמה הביולוגית-בטיחותית 4 באזור הנורדי - אחת מתוך שש בלבד באירופה כולה. המעבדה ממוקמת במטה בסולנה והיא פועלת מאז 2001. היא בנויה מפלדה עטופה לחלוטין, מבודדת לחלוטין משאר חלקי המקום. הבניין כולו נשמר בלחץ אוויר שלילי, כדי למנוע הידבקות בכל שטח בחוץ וגישת המעבדה מוגבלת לכ-20 עובדים, שעברו בחינות הערכה ומעקב על ידי שירות הביטחון השוודי. מטופלים עם מחלות זיהומיות מאוד מטופלים בדרך כלל במתקנים רפואיים עם הכלה גבוהה בבית החולים האוניברסיטאי לינקופינג או בבית החולים האוניברסיטאי קרולינסקה.

## ראו גם
* נציבות הבריאות הלאומית של סין
* המועצה הלאומית לרווחה ובריאות הציבור (שוודיה)
* מערכת הבריאות בישראל
* מערכת הבריאות באיטליה

## קישורים חיצוניים

* הסוכנות לבריאות הציבור של שוודיה - האתר הרשמי 
* קליפ יוטיוב במעבדה BSL4 בסולנה (כתוביות באנגלית)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שוודיה: בריאות ורפואה
כיפת רונדל

**כיפת רונדל** (באנגלית: **Roundel Dome**) היא כיפה מכוסה ברובה שלג, בצד המזרחי של רמת ברוס, בארץ גרהאם שבאנטארקטיקה.

הפסגה מכוסה ברובה שלג, למעט מקטע סלע חשוף בראש הפסגה.

גובהה של הפסגה 1,770 מטרים מעל פני הים.

הכיפה ממוקמת בין מוצאם של קרחון קריין וקרחון פלאסק.

הנקודה מהווה נקודת ציון בולטת, לאורך המסלול (ממזרח למערב) בין מדף הקרח לארסן דרך רמת ברוס.

## היסטוריה
### מיפוי הפסגה

הכיפה נסקרה על ידי סקר שטחי חסות איי פוקלנד בעונת המחקר (הקיץ האוסטרלי) 1961–1962.

### מקור השם

שמה של הכיפה ניתן לה על ידי הוועדה המייעצת לשמות אנטארקטיים של בריטניה. השם ניתן בשנת 1964.

זהו שם תיאורי - כיפת הסלע החשופה משלג, והמדרונות המושלגים סביבה מזכירים צורה של סימון רונדל.

## קישורים חיצוניים
* כיפת רונדל באתר הסקר הגאולוגי של ארצות הברית
* כיפת רונדל באתר הגאזט האנטארקטי של ממשלת אוסטרליה
* כיפת רונדל באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מכיפת רונדל לאתרים סמוכים
* כיפת רונדל באתר peakery
* נתוני זריחת/שקיעת שמש/ירח עדכניים עבור כיפת רונדל
* מזג אוויר נוכחי עדכני עבור כיפת רונדל
** תחזית מזג אוויר עדכנית ארוכת טווח עבור כיפת רונדל
** נתוני מזג אוויר היסטוריים עבור כיפת רונדל

## הערות שוליים

רונדל
רונדל
משרד הבריאות והרווחה (שוודיה)

**משרד הבריאות והרווחה** (בשוודית: **Socialdepartementet**) הוא המשרד הממשלתי בשוודיה האחראי על מדיניות הרווחה: ביטחון פיננסי, שירותים סוציאליים, שירותי רפואה ובריאות, קידום בריאות וזכויותיהם של ילדים ונכים. משרד הבריאות והרווחה מעסיק כ-200 עובדים. כ-20 מתוכם הם מינויים פוליטיים וכ-180 נציגים שאינם ממונים פוליטית.

בראש המשרד עומדת "שרת הבריאות והרווחה", לנה הולנגרן (ממפלגת הפועלים הסוציאל-דמוקרטית). השרה הנוספת המכהנת במשרד היא השרה לביטוח לאומי (תפקיד במשרד הבריאות שאין לו משרד ממשלתי נפרד) אניקה סטרנדהיל (אף היא ממפלגת הפועלים הסוציאל-דמוקרטית).

מטה המשרד ממוקם בפרדסגטן 8 במרכז סטוקהולם.

## תחומי מדיניות
* שירותי בריאות, רפואה, סוגיות ביטוחיות
* דיור ובינוי
* קהילות דתיות
* ניהול ממשלתי ורכש ציבורי

## סוכנויות ממשלתיות וגופים אחרים
משרד הבריאות והרווחה מנהל 17 סוכנויות ממשלתיות, שתי חברות בבעלות המדינה (האחת, סיסטמבולגט, המפעילה מונופול, ואחת נוספת, אפוטקט, הפועלת כישות בבעלות ממשלתית) ושני מכונים.
* Alkoholsortimentsnämnden, המועצה לבקרת אלכוהול
* Tandvårds - och läkemedelsförmånsverket, הסוכנות לבקרה על תרופות ורפואת שיניים
* Provinsialläkarstiftelsen, הקרן להתמחויות רפואיות
* Inspektionen för socialförsäkringen, המפקח על הביטוח הסוציאלי
* Forskningsrådet för arbetsliv, hälsa och välfärd, מועצת המחר לחיי עבודה ובריאות
* Pensionsmyndigheten, סוכנות הפנסיות
* Myndigheten för familjerätt och föräldraskapsstöd, הרשות לתמיכה במשפחה
* Arvsfondsdelegationen, קרן הירושות
* eHälsomyndigheten, סוכנות ממשק אלקטרוני בתחום הבריאות
* Läkemedelsverket, הסוכנות למוצרים רפואיים
* Statens beredning för medicinsk och social utvärdering, הסוכנות להערכת טכנולוגיה ושירותים סוציאליים
* Myndigheten för delaktighet, סוכנות המעורבות החברתית
* Myndigheten för vård - och omsorgsanays, הסוכנות לניתוח שירותי בריאות
* Hälso - och sjukvårdens ansvarsnämnd מועצת האחריות הרפואית
* Inspektionen för vård och omsorg, המפקח על הבריאות והרווחה
* Socialstyrelsen, המועצה הלאומית לרווחה ובריאות הציבור
* Statens institutionsstyrelse, המועצה לטיפול מוסדי
* Försäkringskassan, הסוכנות לביטוח סוציאלי
* Folkhälsomyndigheten, הסוכנות לבריאות הציבור
* Systembolaget, מונופול האלכוהול השוודי

## קישורים חיצוניים
* 

* משרד הבריאות והרווחה, אתר רשמי 

קטגוריה:שוודיה: בריאות ורפואה
קטגוריה:משרדי בריאות
קטגוריה:משרדי ממשלת שוודיה
יחסי ארגנטינה – דרום אפריקה

**יחסי ארגנטינה–דרום אפריקה** הם היחסים הדו-צדדיים שבין הרפובליקה הארגנטינאית לבין רפובליקת דרום אפריקה. שתי המדינות ייסדו יחסים דיפלומטיים ביניהן ב-10 בספטמבר 1947. היחסים ביניהן נותקו ב-1985 כחלק מצעד שנקט ארגון המדינות הבלתי-מזדהות במטרה להוקיע את משטר האפרטהייד ששלטה אז בארגנטינה. היחסים הדיפלומטיים בין המדינות הושבו על כנם באוגוסט.

לארגנטינה שגרירות בפרטוריה וקונסוליה כללית ביוהנסבורג. לדרום אפריקה מצידה יש שגרירות בבואנוס איירס.

## סחר
בשנת 2018 הסתכם היקף הסחר בין המדינות ב-705 מיליון דולר. עיקר הסחורות בהיקף של 516 מיליון דולר שייצאה ארגנטינה לדרום אפריקה כללו מספוא לבעלי חיים, שיירים, רכבים ושומנים מן החי והצומח; עיקר הסחורות שייצאה דרום אפריקה לארגנטינה בשווי כולל של 189 מיליון דולר כללו כלי רכב, מכונות, דודי חימום ומינרלים.

## קישורים חיצוניים

*רשימת ההסכמים שנחתמו בין ארגנטינה ודרום אפריקה
*אתר משרד החוץ של דרום אפריקה
*אתר שגרירות דרום אפריקה בבואנוס איירס

## הערות שוליים

קטגוריה:ערכים ללא קטגוריות פיזיות - יחסי חוץ
הפועל המכונית

**הפועל המכונית** הייתה קבוצת כדורגל ישראלית, שייצגה את מפעל המכוניות קייזר-אילין תעשיות (קייזר-פרייזר), שהיה ממוקם בעיר נשר. הקבוצה התבססה בארבעה מקומות שונים: תחילה בשכונת בן־דור בעיר נשר, בהמשך בחיפה ובכפר אתא, ולבסוף בשכונת תל חנן בנשר.

## היסטוריה
המועדון נוסד בשנת 1957 והחל לשחק בליגה ג'. בעונת 1959/60 העפילה הקבוצה לליגה ב' צפון, אז הליגה השלישית בכדורגל בישראל (מקבילה לליגה א' כיום), לאחר שהיא הורחבה לשישים וארבע קבוצות ופוצלה לארבע ליגות משנה אזוריות. המכונית סיימה בעונתה הראשונה בליגה ב' צפון במקום הראשון, העפילה למשחקי הפלייאוף לליגה א' צפון ושיחקה מול אלופת ליגה ב' דרום, הפועל הרצליה. הקבוצה הפסידה בצמד המשחקים (2–0, 3–0) ונותרה בליגה ב'. בעונה הבאה הצליחה המכונית שוב לסיים במקום הראשון ולהעפיל למשחקי הפלייאוף, שם שיחקה מול בית"ר נהריה, והפסידה גם הפעם בצמד המשחקים (1–0, 4–0).

בעונת 1961/62 ניצחה הקבוצה 0–9 את הפועל יגור, וכך רשמה אליפות בליגה ב' צפון בפעם השלישית ברציפות, ובעקבות ביטול שיטת הפלייאוף הייתה אמורה לעלות לליגה א'. ועדת חקירה מטעם התאחדות לכדורגל גילתה שהמשחק בוים, ולפיכך תוצאת המשחק שונתה לתיקו 0–0, המכונית נותרה בליגה ב' ונקנסה ב־500 לירות, ובמקומה עלתה הפועל צפת. פסק הדין אושר בבית הדין העליון של ההתאחדות.

בפברואר 1963 התמזגה הקבוצה עם הפועל קריית אתא ועברה לארח את משחקיה במגרש העירוני שבקריית אתא. האיחוד בין השתיים לא החזיק מעמד זמן רב בעקבות אי-העפלה לליגה א'. כשבעה חודשים לאחר מכן, התמזגה הקבוצה עם הפועל תל חנן ונקראה **הפועל המכונית-תל חנן**. בעקבות המיזוג עברה הקבוצה לארח במגרשה של הפועל תל חנן בעיר נשר.

בשנת 1966, קשיים כלכליים במפעל קייזר-אילין תעשיות גרמו לפיטורי עובדים ובסופו של דבר גם לסגירתו. בעקבות כך נסגרה גם הפועל המכונית והפועל תל חנן המשיכה לבדה.

## קישורים חיצוניים
* 

## הערות שוליים

קטגוריה:נשר: ספורט
קטגוריה:קבוצות כדורגל ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1957
ניקולאי ולאסיק

**ניקולאי סידורוביץ' ולאסיק** (ברוסית: **Никола́й Си́дорович Вла́сик**; 22 במאי 1896 – 18 ביוני 1967) היה איש ביטחון סובייטי וגנרל, הידוע בעיקר כראש מעגל האבטחה האישי של סטלין בשנים 1931 – 1952.

## ביוגרפיה
הוא נולד בכפר בוביניצ'י במחוז סלונים בהורדנה (כיום מחוז הורדנה, בלארוס) ב-22 במאי 1896 ומת ב-18 ביוני 1967 מוסקבה. הוא שימש בדרגת לוטננט גנרל.

## קריירה צבאית
ממוזער| ניקולאי ולאסיק בשנות העשרים
הקריירה הצבאית של ולאסיק הייתה בראשית דרכה. במרץ 1915 הוא נקרא לצבא ובראשית מהפכת אוקטובר כבר מונה לדרגת רב-טוראי. בנובמבר 1917 החל לשרת במיליציה העממית במוסקבה. בספטמבר 1919 הוא הועבר לצ'קה. בינואר 1926 הוא הפך לנציג הבכיר של אגף המבצעים של או.ג.פ.או. יתרה מזאת, ולאסיק קיים פיקוח על תפקידים מבצעיים, שכלל את ההגנה על ראשי המפלגה והממשלה.

במשך שנים רבות היה ולאסיק ראש שירות האבטחה האישי של סטלין בקרמלין, החל משנת 1931 (שירות זה הוכפף ישירות לסטלין ולא היה תלוי במשטרה החשאית, הנ.ק.ו.ד.). הוא גם הפך, במהותו, לבן משפחה. לאחר מותה של אשתו של סטלין, נדז'דה אלילוייבה, הוא היה גם המורה של ילדיו של סטלין.

בזיכרונות בתו של סטלין, סווטלנה אלילוייבה, היא מאפיינת את ולאסיק כ"בור, טיפשי, מחוספס ועריץ חצוף מאוד". היא אמרה שהוא כל כך מושחת, ש"הוא התחיל להכתיב לעובדי אמנות ואומנויות, את טעמו של החבר סטלין", ו"... דמויות הקשיבו ועקבו אחר עצותיו. כל קונצרט חגיגי בתיאטרון בולשוי או בהיכל גאורגי לא התקיים ללא הוראה של ולאסיק".

## מעצרו
ב-15 בדצמבר 1952, סולק ולאסיק מתפקידו ונעצר במהרה באשמה בקשר עם מזימת הרופאים. מיד לאחר מותו של סטלין, שוחררו כל הרופאים הנאשמים וההאשמות נגדם הוסרו. עם זאת, ולאסיק לא שוחרר וההאשמות נגדו שונו לשימוש לרעה בכוח ומעילה. בשנת 1955 הופשט מדרגתו הכללית וכל המדליות שהשיג והוגלה למשך עשר שנים לקרסנויארסק. בהתאם לחנינה קודמת (27 במרץ 1953), הופחת עונשו לחמש שנים. בשנת 1956 ולאסיק קיבל חנינה אך דרגתו לא הוחזרה לו.

בזכרונותיו כתב ולאסיק, "נפגעתי קשה מסטלין. במשך 25 שנה של עבודה בלתי ניתנת להחלפה ולא קיבלתי שום דבר מלבד עידוד ופרסים, גורשתי מהמפלגה ונזרקתי לכלא. על נאמנותי הבלתי מוגבלת הוא נתן לי את האחריות על אויביי. אבל מעולם, במשך כל דקה מהמצב שהייתי בו, לכל הלעג שהייתי חשוף בזמן שהייתי בכלא, לא הייתה בנשמתי שום כוונת זדון כנגד סטלין". לדברי אשתו, ולאסיק היה משוכנע שלברנטי בריה "עזר" לסטלין למות.
## לאחר מותו
בשנת 2000, 33 שנה לאחר מותו, בוטל עונשו באופן רשמי.

בשנת 2015 הופקה סדרת טלוויזיה על חייו בשם "ולאסיק: הצל של סטלין" (Власик. Тень Сталина) בכיכובם של קונסטנטין מילובאנוב כולאסיק, אולגה פוגודינה כאהובתו אסיה ולבאן מסיחילאדזה כסטלין. הסדרה שודרה בערוץ הראשון ברוסיה במאי 2017.

## לקריאה נוספת
* Л. Колесник. Главный телохранитель Сталина (Судебное дело Н. С. Власика)

## קישורים חיצוניים

## הערות שוליים

קטגוריה:גנרלים סובייטים
קטגוריה:אנשי ק.ג.ב.
קטגוריה:אנשי הצבא האדום במלחמת האזרחים ברוסיה
קטגוריה:מעוטרי צלב גיאורגי (האימפריה הרוסית)
קטגוריה:מעוטרי עיטור קוטוזוב
קטגוריה:מעוטרי עיטור הדגל האדום
קטגוריה:מעוטרי עיטור לנין
קטגוריה:מעוטרי הכוכב האדום
קטגוריה:אנשי צבא סובייטים במלחמת העולם השנייה
קטגוריה:אנשי צבא רוסים במלחמת העולם הראשונה
קטגוריה:סובייטים שנפטרו מסרטן הריאה
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1896
קטגוריה:סובייטים שנפטרו ב-1967
פוקימון: ארקאוס ותכשיט החיים

**פוקימון: ארקאוס ותכשיט החיים** (יצא לאור במקור ביפן כ-"**מפלצות כיס יהלום ופנינה הסרט: ארקאוס: לכבוש את הזמן-מרחב**" **劇場版ポケットモンスター ダイヤモンド&パール アルセウス 超克の時空へ**) הוא הסרט ה-12 במספר בסדרת סרטי פוקימון, אשר השלים את אירועי העונה ה-12. זהו הסרט השלישי שפורסם תחת הכותרת "מפלצות כיס - יהלום ופנינה" ביפן. בסרט מככבים כמדובבי הדמויות ריקה מאטסומוטו, איקואה אוטאני, יוג'י ואדה, קאורי, פושיג'י ימאדה, נוריקו הידקה, קואיצ'י ימאדרה, סוזומו צ'יבה, קנג'י נוג'ימה ובקי. אירועי הסרט מתקיימים במהלך העונה ה-12 של פוקימון: קרבות גלקטיק.

הסרט עלה לקרנים ב-18 ביולי 2009 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית ב-Cartoon Network ב-20 בנובמבר 2009. בישראל, הסרט שודר בטלוויזיה בערוץ דיסני ישראל ב-2010 בדיבוב לעברית. זה היה הסרט החמישי של הזיכיון שדובב לעברית מאז "פוקימון לנצח".

## תקציר העלילה
לפני אלפי שנים הפוקימון האגדי ארכיאוס עזר לתושבי העיר מצ'ינה ומנע את נפילתו של מטאור אל עבר כדור הארץ. לאחר מכן, הוא גם עזר לבני המקום, וביניהם דאמוס, להפריח את השממה בכך שנתן להם את תכשיט החיים. ההסכם היה שדאמוס ישתמש בתכשיט החיים על מנת להפיח חיים במקום, וביום מן הימים יחזיר לו אותו. ביום ההחזרה דאמוס חזר בו מהבטחתו, שמר לעצמו את התכשיט וגם תקף באכזריות את הפוקימון האגדי שנפל לתנומה עמוקה. ארכיאוס שזכר את המעשה, נשבע לנקום את בגידתו של דאמוס ולהעמיד את המין האנושי לדין. לאחר שנים רבות, אש, דון וברוק ממשיכים במסעם אל העיר מצ'ינה שם הם פוגשים את שינה ואת קווין, שומרי המקום. כשהחבורה מגיעה אל הריסות העיר, שינה מספרת להם שהיא זכר למשפחתו של דאמוס, וגם היא מספרת להם על כוחותיה ליצור קשר עם פוקימונים. בשלב מאוחר יותר, ארכיאוס מגיע ומתחיל לתקוף את העיר בעקבות אותה בגידה שחווה לפני כל כך הרבה שנים. דיאלגה, פאלקיה וגיראטינה מגיעים גם כן למקום ומנסים לעצור את הפוקימון האגדי. במהלך הקרב, פוקימון הזמן דיאלגה, מחזיר את אש, ברוק, דון ושינה בחזרה אל העבר לרגע ההחזרה של התכשיט. בזמן שהותם בעבר, אש והחבורה פוגשים את מרקוס, עוזרו של דאמוס, אשר כולא אותם בכלא וסוחט מ-שינה מידע על מה אמור לקרות. בכלא, אש פוגש את דאמוס ושומע את הסיפור מהצד שלו. מסתבר שזוהי הייתה תוכניתו של מרקוס להפנט את דאמוס ולגרום לו לבגוד בארכיאוס. פיקאצ'ו פוגש את פיצ'ו עם אוזן מחודדת והוא עוזר לכולם להימלט מהכלא. יחד הם יוצאים למסע לעצור את מרקוס. במהלך הבגידה החוזרת, אש נלחם נגד מרקוס בעוד שדאמוס מנסה לגעת בלבם של הפוקימונים האחרים ולהציל את ארכיאוס ממוות. לבסוף התוכנית שלהם מצליחה, התכשיט מוחזר לבעליו והכל חוזר לקדמותו. אש והחבורה חוזרים להווה, ומגלים שהעיר המשיכה לפרוח למרות הכל.

## דיבוב

## הפצה
### הפצה בקולנוע
הסרט עלה לאקרנים ביפן על ידי טוהו ב-18 ביולי 2009. זה היה סרט האנימציה התשיעי המרוויח של שנת 2009.

### הפצה בטלוויזיה
בארצות הברית, הסרט שודר בדיבוב לאנגלית ב-Cartoon Network ב-20 בנובמבר 2009. זה היה הסרט הראשון בזיכיון שהוצא באותה שנה גם ביפן וגם בארצות הברית.

### בישראל
הסרט שודר בטלוויזיה בערוץ דיסני ישראל ב-2010 בדיבוב לעברית. זה היה הסרט החמישי של הזיכיון שדובב לעברית מאז "פוקימון לנצח".

## קישורים חיצוניים

*

## הערות שוליים

קטגוריה:סרטים יפניים
קטגוריה:סרטי 2009
קטגוריה:סרטי פוקימון
קטגוריה:סרטים המבוססים על משחקי וידאו
קטגוריה:סרטי אנימה
קטגוריה:סרטי אנימה מ-2009
מגומאייב (סדרת טלוויזיה)

**מגומאייב** (ברוסית: **«Магома́ев»**) היא סדרת טלוויזיה רוסית, דרמה מוזיקלית-ביוגרפית, בהפקת חברת Amedia ומככבים בה מילוש ביקוביץ' כמוסלים מגומאייב עם אירינה אנטוננקו וסבטלנה אוסטינובה לצדו. פרק הבכורה שודר ב-9 במרץ 2020 בשעה 21:30 (שעון מוסקבה) בערוץ הראשון.

צילומי הסדרה נערכו בבאקו, אזרבייג'ן ובמוסקבה, רוסיה.

## תקציר עלילת הסדרה
סוף שנות השישים, שיא עידן ברז'נייב. מוסלים מגומאייב, בזמן הקלטת תוכנית קונצרט, פוגש את זמרת האופרה המקסימה, תמרה סיניאווסקאיה. בין מלך הבמה הסובייטי לכוכבת העולה של תיאטרון בולשוי במבט ראשון עובר ניצוץ שהופך להתחלה של אהבה גדולה. עם זאת, תמרה נשואה, ומוסלים אינו חופשי ... אבל לאהבה אמיתית אין שום מחסומים, והגורל שוב מפגיש בין האוהבים, הפעם בפריז.

## שחקנים ודמויות
* מילוש ביקוביץ' - מוסלים מגומאייב
* אירינה אנטוננקו - תמרה סיניאוובסקאיה, זמרת אופרה, רעייתו של מוסלים
* סבטלנה אוסטינובה - אנג'ליקה לארינה, עורכת תוכניות מוזיקליות
* אליונה איב'צנקו - יקטרינה פורצבה, שרת התרבות של ברית המועצות
* אלכסנדר סוקולובסקי - סרגיי ברז'נוי, אמן בלט, בעלה הראשון של תמרה
* אלכסנדר נסטרוב - צ'ינגיז סאדיחוב, פסנתרן, חברו של מוסלים
* איליה רזניק - היידר אלייב, המזכיר הראשון של המפלגה הקומוניסטית של אזרבייג'ן

## קישורים חיצוניים
* 

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סרטי רומן פריגונוב
קטגוריה:תוכניות טלוויזיה שמתרחשות בפריז
ג'ובאנה טינטי

**ג'ובאנה טינטי** (באיטלקית: **Giovanna Tinetti**; 4 באפריל 1972, טורינו איטליה) היא אסטרוביולוגית איטלקייה. פרופסורית לאסטרונומיה ביוניברסיטי קולג' לונדון. טינטי ידועה בהיותה הראשונה שזיהתה אדי מים באטמוספירה של כוכב לכת חוץ-שמשי.

## השכלה ומסלול מקצועי
לטינטי תואר ראשון באסטרופיזיקה -1997, ותואר שני בהידרודינמיקה -1998, ודוקטורט בפיזיקה תאורטית - 2003, שלושתם מאוניברסיטת טורינו. בהמשך עשתה פוסט-דוקטורט במכון החדש לאסטרוביולוגיה במעבדה להנעה סילונית (JPL) של נאס"א בפסדינה, קליפורניה. ב־2005 עברה למכון לאסטרופיזיקה של פריז (Institut d'astrophysique de Paris). ב-2007 עברה ליוניברסיטי קולג' לונדון, שם היא פועלת עד היום.

ב-2013 מונתה למתאמת תוכנית EChO  -הצעה לסוכנות החלל האירופית של טלסקופ חלל. כיום היא החוקרת הראשית של תוכנית ARIEL, טלסקופ חלל מיועד לשיגור ב-2028.

## פעילותה המדעית

בתחילת דרכה עסקה בפיזיקה תאורטית והדוקטורט שלה היה בפיזיקת חלקיקים. אולם לקראת הפוסט-דוקטורט עברה לתחום של כוכבי הלכת החוץ שמשיים.

טינטי היא מחלוצי השימוש ב-infrared, transit spectroscopy לגילוי המבנה המולקולרי של אטמוספירת כוכבי הלכת החוץ-שמשיים. ב-2007 זיהתה אדי מים באטמוספירה של כוכב הלכת החוץ שמשי HD 189733b . ב-2008 הייתה שותפה לצוות בינלאומי שגילה עקבות של מתאן באותו כוכב לכת.
## מדע פופולרי
טינטי פעילה בהנגשה לציבור הרחב של מדעי החלל ובמיוחד את כוכבי הלכת החוץ-שמשיים. היא מופיעה בקביעות בתוכניות האסטרונומיה של ה-BBC, וכותבת פודקאסטים.
ב-2013 הוציאה באיטלקית ספר מדע פופולרי על כוכבי הלכת החוץ-שמשיים.
## קישורים חיצוניים
* האתר של טינטי 
* הרצאה של טינטי 20.9.2019 
* ריאיון עם טינטי 2013, כולל הסבר על המחקר שלה 
*  הודעה על גילוי מתאן בכוכב לכת חוץ שמשי, כולל הסבר על המחקר של טינטי 
*  [טינטי באתר [הפורום הכלכלי העולמי]] 

* 

## הערות שוליים

קטגוריה:אסטרופיזיקאיות
קטגוריה:מדעניות איטלקיות
קטגוריה:אסטרונומים איטלקים
קטגוריה:בוגרי אוניברסיטת טורינו
קטגוריה:אסטרונומיות בריטיות
קטגוריה:כוכבי לכת חוץ-שמשיים
קטגוריה:ילידות 1972
קטגוריה:איטלקים שנולדו ב-1972
קרחון וסלייה

**קרחון וסלייה** או **קרחון וסילי** (באנגלית: **Veselie Glacier**; בבולגרית: **ледник Веселие**) הוא קרחון בחוף אוסקר השני בארץ גרהאם שבאנטארקטיקה. 

אורכו של הקרחון 7 קילומטרים; רוחבו 2.5 קילומטרים. 

הקרחון ממוקם ברכס אוסטה; דרומית-מזרחית לקרחון ג'ורום; וצפונית-מזרחית לקרחון צ'רנוצ'נה.  

הקרחון זורם לכיוון דרום-מזרח לאורך המורדות הצפוניים של הר ברקס; הקרחון נשפך אל פיורד ספיליין מערבית - דרום-מערבית מנקודת קושן. 

## היסטוריה
### מיפוי הקרחון

הקרחון מופה על ידי סוקרים בריטיים בשנת 1976.

### מקור השם

הקרחון נקרא על שמו של הכפר וסילייה שבדרום מזרח בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון וסלייה באתר הגאזט האנטארקטי של ממשלת אוסטרליה
* קרחון וסלייה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון וסלייה, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
וסלייה
הפועל צפת (כדורגל)

**הפועל עירוני צפת** הייתה קבוצת כדורגל ישראלית מהעיר צפת, שלאחרונה שיחקה בליגה ב' צפון א'.

## היסטוריה
סניף של אגודת הפועל הוקם בעיר צפת במהלך המנדט הבריטי בשנת 1932. לאחר הקמת המדינה קבוצת הכדורגל הוקמה בשנת 1951 ושובצה בליגה המחוזית של הגליל העליון, לפני שהצטרפה לליגה ג' בשנת 1954. בעונת 56–1955 סיימה במקום הראשון אך לא עלתה לליגה ב' מפני שהפסידה במשחקי הפלייאוף. עונה לאחר מכן, לאחר המיזוג עם קבוצת **החלוץ צפת** סיימה שוב במקום הראשון והפעם ניצחה במשחקי הפלייאוף ועלתה לליגה ב'.

בעונת 62–1961 עלתה לראשונה בתולדותיה לליגה השנייה אחרי שסיימה במקום הראשון בליגה ב' צפון א' אך בעונה שלאחריה סיימה במקום הלפני אחרון וחזרה לליגה ב'. לאחר עונה אחת בליגה ב', חזרה לליגה א' שם שיחקה עד עונת 68–1966 בה סיימה במקום האחרון וחזרה לליגה ב'. למרות המיקום בליגה, ערכה הקבוצה הופעה ראויה לציון בגביע המדינה 1967–1968 אחרי שהדיחה את הפועל חיפה והפועל באר שבע. צפת הודחה ברבע הגמר לאחר שהפסידה 0–1 להפועל פתח תקווה.

בסיום עונת 1971–1972 (עם המאמן מיכאל שוסטר) העפילה הקבוצה בחזרה לליגה א'. בהמשך התבססה במהלך כחמש עונות כקבוצת אמצע טבלה. בעונת 77–1976 סיימה במקום האחרון וירדה לליגה ב' ובעונת 84–1983 ירדה לליגה ג'. ב-1995 הודיעה הקבוצה על הפסקת הפעילות.

בשנת 2009, בית"ר צפת ששיחקה בליגה א' והייתה נציגת העיר צפת התאחדה עם הפועל כרמיאל למועדון כדורגל כרמיאל/צפת. במקביל על מנת להחזיר את הכדורגל לעיר, הוקמה עירוני צפת. הקבוצה שיחקה במשך כעונה אחת בלבד. ב-2011 הוחלט לקיים מחדש את הפועל צפת ולאחד אותה יחד עם עירוני צפת. בעונת 14–2013 הקבוצה סיימה במקום הראשון בליגה ג' ועלתה לליגה ב'. בשנת 2015 הודיעה הפועל עירוני צפת על סיום פעילותה.

ב-2019 לאחר התערבותו של ראש העיר, שוקי אוחנה, הוקמה מחדש הפועל עירוני צפת.

ב-13 באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל צפת תעפיל לליגה ב' צפון א', לאור הישגיה ומיקומה בטבלה עד לאותה תקופה.

הקבוצה משחקת באצטדיון העירוני צפת, אשר שופץ ונפתח מחדש ב-2020.

## תארים
**[[ליגה ב' (כדורגל)|ליגה ב']]**
***אליפות (2)**: 1961-62, 1963-64, 1971-72

** **גביע הליגה**
***גביע ליגה ג' מחוז גליל עליון (1) ''': 2013-2014

## שחקני עבר במועדון
* שלומי אביסידריס
* אשר סוויסה
* אלי קדוש
* שלומי אדרעי
* יונה מאמו
* יוסי מזאי
* יהודה ספ
* מיכה הררי
* אבינועם אוחנה
* אברהם אוחנה
* אייל וקארט
* יוסי סופר
* לירון סבן
* שרון אזולאי
* יוסף גולדנברג
*משה לוי
*שלמה ביטון

## קישורים חיצוניים

## הערות שוליים

קטגוריה:קבוצות כדורגל שהוקמו ב-1951
קטגוריה:קבוצות כדורגל שהוקמו ב-2011
קטגוריה:קבוצות כדורגל שהוקמו ב-2019
קטגוריה:קבוצות כדורגל ישראליות
צפת
קטגוריה:צפת
מכון המחקר המדעי לצמחים ארומטיים וצמחי מרפא (רוסיה)

**מכון המחקר המדעי לצמחים ארומטיים וצמחי מרפא** (**Всеросси́йский нау́чно-иссле́довательский институ́т лека́рственных и аромати́ческих расте́ний**) הוא מוסד מדעי ממלכתי במערכת האקדמיה הרוסית למדעי החקלאות, ארגון המחקר המוביל ברוסיה בתחום גידול צמחי מרפא ופיתוח מוצרים רפואיים מחומרי גלם רפואיים חדשים. אחת הפעילויות העיקריות של VILAR היא המחקר הכימי והפרמקולוגי של צמחי מרפא, זיהוי חומרים פעילים ביולוגיים חדשים ויצירת טכנולוגיה לייצור מוצרים רפואיים, כמו גם הצגת, בחירת וייצור זרעים של צמחי מרפא, פיתוח שיטות חקלאיות לגידולן ומאבק במזיקים והדברת מחלות, מחקר פעולות של דשנים ורגולציה על הורמונים צמחיים וקוטלי עשבים.

## היסטוריה
מכון המחקר הוקם בשנת 1931 על בסיס לשכת המחקר לצמחי מרפא וארומטיות והפך לחלק מהאקדמיה למדעי החקלאות על שם לנין. בשנת 1951 הוקם במכון גן בוטני.

בשנת 1991 המכון הפך לחלק מהאקדמיה החקלאית הרוסית. מאז 2013 נוהל המכון על ידי הסוכנות הפדרלית לארגונים מדעיים (FANO), עד לפירוקה של הסוכנות. מאז מותו של לנין, המרכז השיטתי הלימודי לטכנולוגיות ביו-רפואיות (Учебно-методический центр биомедицинских технологий) עוסק בשימור גופתו של לנין במאוזוליאום.

## אישים מפורסמים
* אלכסיי שרטר (1918–2002) - בוטנאי, פרופסור, דוקטור למדעים ביולוגיים, היה ראש המעבדה למשאבי צמח בר.
* איוואן גובאנוב (2005-2005) - גאו-בוטניסט סובייטי-רוסי, מגדל פרחים וטקסונום.
* ולדימיר וורושילוב (1908–1999) - גיאו-בוטניסט וטקסונום.
## קישורים חיצוניים
*  

## הערות שוליים

קטגוריה:צמחי מרפא
קטגוריה:מכוני מחקר רוסיים
רכס אוסטה

**רכס** **אוסטה** (באנגלית: **Austa Ridge**; בבולגרית: **хребет Ауста**) הוא רכס הרים שאינו מכוסה קרח בחוף אוסקר השני, בארץ גרהאם שבאנטארקטיקה. 

אורכו של הרכס 24 קילומטרים; ורוחבו 11 קילומטרים. 

הרכס יורד לכיוון מזרח, מהקצה הדרומי ביותר של רמת פורבידן ועד נקודת קושן. 

שיא גובהו של הרכס (בקצהו המערבי) הוא 1,500 מטרים מעל פני הים. 

הרכס מתנשא מעל קרחון ג'ורום; מעל מפרץ בורימה שמצפון לו; מעל מפרצון אקזאספריישן שממזרח לו; ומעל פיורד ספיליין וקרחון קריין שמדרום לו. 

## היסטוריה
### מיפוי הרכס

הרכס מופה על ידי סוקרים בריטיים בשנת 1976.

### מקור השם

הרכס נקרא על שם הכפר אוסטה שבדרום בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* רכס אוסטה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
אוסטה
אוסטה
אוסטה
דייוויד קופרפילד (סרט, 1922)

**דייוויד קופרפילד** (באנגלית: **David Copperfield**) הוא סרט אילם דני משנת 1922, המבוסס על הרומן בעל אותו שם מאת צ'ארלס דיקנס. את הסרט ביים א. ו. סנדברג, וכיכבו בו גורם שמידט, מרטין הרצברג ומרגרט שלגל.

התפאורה של הסרט עוצבה בידי המנהל האמנותי קרלו יאקובסן.

## צוות השחקנים
* גורם שמידט – דייוויד קופרפילד המבוגר
* מרטין הרצברג – דייוויד קופרפילד הילד
* מרגרט שלגל – אמא של דייוויד קופרפילד
* קארן וינתר – אגנס המבוגרת
* אלסה נילסן – אגנס הילדה
* פול ראומרט – מר ויקפילד, אביה של אגנס
* פרדריק ינסן – מר מיקובר
* אן-מארי ויהא – גברת מיקובר
* קארינה בל – דורה ספנלו
* רוברט שמידט – מר מרדסטון
* אלן רובסינג – מיס מרדסטון
* מארי דינסן – הדודה בטסי
* קארן קספרסן – פגוטי
* צ'ארלס וילקן – מר צ'יליפ
* רסמוס כריסטיאנסן – אוריה היפ
* פטר מלברג – מר דיק

## לקריאה נוספת

* Glavin, John. *Dickens on Screen*. Cambridge University Press, 2003.


## קישורים חיצוניים

## הערות שוליים

קטגוריה:סרטים המבוססים על דייוויד קופרפילד
קטגוריה:סרטים דניים
קטגוריה:סרטי 1922
משרד הבריאות (בלארוס)

**משרד הבריאות של בלארוס** (בבלארוסית: **Міністэрства аховы здароўя Рэспублікі Беларусь**) הוא גוף ממשלתי רפובליקני המדווח למועצת השרים של הרפובליקה של בלארוס. משרד הבריאות בפעילותו מונחה על ידי חוק הרפובליקה של בלארוס "אודות הבריאות", פעולות חקיקה אחרות ותקנות על משרד הבריאות של הרפובליקה של בלארוס. זהו המשרד הממשלתי האמון על מערכת הבריאות הלאומית ועל תיאום מדיניות הממשלה בנושא בריאות הציבור.

במהלך התפרצות נגיף הקורונה בבלארוס היה המשרד לגוף המרכזי האמון לטיפול במגפה.
## היסטוריה
המשרד יונק את שורשיו מארגונים קודמים:
* ב-5 בינואר 1919 נוצרה נציבות הבריאות
* בפברואר 1919 היא הפכה לקומיסריון הבריאות העממי
* במרץ 1946 הוקם משרד הבריאות של בלארוס הסובייטית
* ב-11 ביולי 1990 המשרד הפך למשרד הבריאות של בלארוס.
## מבנה

## שרי הבריאות
;מאז 1990

## לקריאה נוספת
* Пантюк И.В. Министры здравоохранения Беларуси: 1919—2011 гг. // Современная стоматология : журнал. — 2012. — № 1 (54). — С. 78—83.

## קישורים חיצוניים
* 

קטגוריה:משרדי ממשלת רפובליקת בלארוס
קטגוריה:משרדי בריאות
קטגוריה:בלארוס: בריאות ורפואה
מרקסיזם מרכזי

למונח **מרכז** ישנה משמעות בתנועה המרקסיסטית, המונח מתייחס למיקום בין מהפכנות לרפורמיזם. למשל, המפלגה הסוציאל-דמוקרטית של גרמניה ומפלגת הלייבור העצמאית נחשבו שניהן כמרכזיות מכיוון שהתנדנדו בין הגישות להשגת כלכלה סוציאליסטית דרך רפורמות או מהפכות. שתי המפלגות הללו השתייכו למה שנקרא "האינטרנציונל השני וחצי" ו"השלישי וחצי", אשר לא יכלו לבחור בין רפורמיות סוציאל-דמוקרטית המאופיינת להאינטרנציונל השני והמהפכנות המאופיינת עם האינטרנציונל השלישי.

לטרוצקיסטים ומהפכנים מרקסיסטים אחרים, המונח "מרכזי" במובן הזה שימש כמשפיל. הם לעיתים קרובות תיארו את המרכזיות המרקסיסטית כהזדמננותית מכיוון שהיא טוענת שתהיה מהפכה מתי שהוא בעתיד, אך מעדיפה רפורמות בהווה. סוציאליסטים ליברטריאנים ואנרכיסטים גם לפעמים מגיעים לאותה גישה בה הם רואים רפורמיות כהזדמננות פוליטית מכיוון שהם ראו את הרפורמיזם כדרך שאינה יכולה לגרום להשפעות מבניות לחברה.

המונח "סנטריזם" גם מאפיין דעות של כמה בולשביקים משנות ה-20. במובן הזה הסנטריזם מתייחס למיקום בין האופוזיציה הימנית, אשר תמכה במדיניות הכלכלית החדשה ויחסים ידידותיים עם מדינות קפיטליסטיות והאופוזיציה השמאלנית, אשר תמכה במעבר מהיר לכלכלה סוציאליסטית ומהפכה עולמית. בסוף שנות ה-20, שתי האופוזיציות הובסו על ידי יוסיף סטלין, אשר צבר כוח מספק מהחברים של שני המחנות.

## ראו גם
* רפורמיזם

## קישורים חיצוניים
* 

קטגוריה:מרקסיזם
פרת' וקינרוס

**מחוז פרת' וקינרוס** (באנגלית: **Perth and Kinross**; בסקוטית: *Pairth an Kinross*; ובגאלית סקוטית: *Peairt agus Ceann Rois*) הוא מחוז ממחוזות סקוטלנד, הממלכה המאוחדת. המחוז נוצר בשנת 1996 בעיקר על בסיס שני המחוזות ההיסטוריים פרת'שייר וקינרוסשייר. עיר הבירה והמרכז האדמיניסטרטיבי של המחוז היא פרת'.

## גאוגרפיה
מחוז פרת' וקינרוס שוכן במרכז סקולנד על קו התפר שבין הרמה והשפלה הסקוטית. המחוז גובל עם מחוז היילנד בצפון, אברדינשייר מצפון-מזרח, אנגוס ודנדי ממזרח, פייף וקלקמננשייר מדרום, מחוז סטירלינג מדרום-מערב ומחוז ארגייל וביוט ממערב.

אוכלוסיית המחוז כולה מונה 151,290, כאשר פרת' היא העיר המרכזית והגדולה במחוז עם 46,960 תושבים. מלבד העיר פרת', במחוז נמצאות מספר עיירות קטנות בהם בליירגורי ורטרי (Blairgowrie and Rattray) עם 9,060 תושבים, קריף (Crieff) עם 7,368 תושבים, קינרוס (Kinross) עם 5,120 תושבים, סקון (Scone) עם 4,430 תושבים ואלית' (Alyth) עם 3,193 תושבים.

אתרים ומוקדים חשובים במחוז כוללים את מנזר סקון וארמון סקון שליד מקומה ההיסטורי של אבן ההכתרה הסקוטית אבן סקון. בנוסף ניתן למנות את טירת בלייר ולוך אירן.

## קישורים חיצוניים

* 
* 

## הערות שוליים

*
קטגוריה:סקוטלנד: מחוזות
Fall Brawl (1996)

**(1996) Fall Brawl** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-15 בספטמבר 1996, בלאורנס ג'ואל וטרנס ממוריאל קולוסיאום שבוינסטון סיילם, קרוליינה הצפונית. האירוע היה האירוע הרביעי בסדרת אירועי Fall Brawl.

שמונה קרבות התנהלו באירוע. בקרב המרכזי, nWo (הוליווד הוגאן, סקוט הול, קווין נאש ו-nWo סטינג) ניצחו את קבוצת WCW (לקס לוגר, ריק פלייר, ארן אנדרסון וסטינג) בקרב WarGames. עוד ברשימת הקרבות, הארלם היט (בוקר טי וסטיבי ריי) ניצחו את הנאסטי בויז (בריאן נובס וג'רי סאגס) ושמרו על אליפות הזוגות העולמית של WCW, ריי מיסטריו ג'וניור ניצח את סופר קאלו ושמר על אליפות ה-WCW במשקל בינוני, והענק ניצח את רנדי סאבאג'.

## הפקה
### רקע

קרב ה-WarGames נוצר לאחר שדאסטי רודס קיבל השראה מהסרט מקס הזועם שיצא לאקרנים בשנת 1985. במקור, הקרב זוהה עם קבוצת ארבעת הפרשים (ריק פלייר, ארן אנדרסון, אוליי אנדרסון וטולי בלנשארד). קרב ה-WarGames הראשון נערך באומני קולוסיאום, שבאטלנטה, ג'ורג'יה במהלך מסע ההופעות של ארגון ה-NWA כחלק מהאירוע The Great American Bash בשנת 1987. קרב זה הפך ייחודי לאירועי Fall Brawl משנת 1993 ועד לשנת 1998.

### עלילות

האירוע כלל קרבות שנבעו מעלילות מתוסרטות מהתוכנית השבועית Monday Nitro.

## אירוע

בקרב הלפני אחרון, הוליווד הוגאן הגיע לצד הזירה בסוף הקרב בין רנדי סאבאג' לענק, מיד לאחר שסאבאג' ביצע על הענק את מהלך הפליינג אלבו. סאבאג' עזב את הזירה כדי לרדוף אחר הוגאן, ואז הותקף על ידי סקוט הול וקווין נאש, שהכו את סאבאג' בעזרת כיסא. השופט, ניק פטריק, התווכח עם הענק בזמן שהכל התרחש ולכן לא ראה דבר, והענק הצמיד את סאבאג' לניצחון לאחר שחברי קבוצת ה-nWo החזירו אותו לזירה.

בשל המתיחות שנגרמה עקב נוכחות ה-nWo בארגון ה-WCW, בוצע שינוי בכללי קרב ה-WarGames המסורתי, כך שבמקום ששתי הקבוצות יגיעו לזירה לפני הקרב, כל צד נשאר מאחורי הקלעים והמשתתפים בקרב נכנסו משם בזה אחר זה. בקרב זה, ששימש כקרב המרכזי של האירוע, nWo סטינג והוגאן אילצו את לקס לוגר להיכנע, כאשר nWo סטינג ביצע את מהלך ה-Scorpion Deathlock, והוגאן ביצע את מהלך הפרונט פייסלוק, במקביל. משום שקבוצת WCW פקפקה בנאמנותו, סטינג נטש את לוגר, ריק פלייר וארן אנדרסון זמן קצר לאחר כניסתו והקרב הפך לקרב של 4 נגד 3. לאחר הקרב, רנדי סאבאג' יצא במטרה לתקוף את הוגאן. מנגד, חברי קבוצת ה-nWo התנפלו עליו וחבטו בו. בנוסף לכך, מיס אליזבת' הותקפה גם לאחר שהפצירה בהוגאן להפסיק.

## תוצאות

## הערות שוליים

קטגוריה:מופעי ה-WCW
קטגוריה:1996 בספורט
קטגוריה:1996 בארצות הברית
רונדו (תהלוכה)

[ממוזער|[מכונית שקושטה בסגנון בובספוג במסגרת תהלוכת הרונדו של בוגרי תיכון דרכא רמון בגדרה, 20 ביוני 2021|289x289 פיקסלים]]
ממוזער|מכונית אדומה ברונדו במודיעין 20 ביוני 2024
**רוֹנדוֹ** הוא מעין תהלוכה שבה נוהגים תלמידי תיכון לחגוג את סיום חוק לימודיהם. במהלך הרונדו, בני נוער רבים נוסעים בשיירת מכוניות, תוך צפירות, שירה או השמעת מוזיקה.

קיום פעילות זו גורם פעמים רבות להפרעה לתנועה התקינה של רכבים בכביש, ולעיתים מלווה גם בהתפרעויות. למשל, בשנת 2010 תועדה השתוללות במצעד רונדו בישראל, שבה נופצו חלונות ונגנבו אמצעים צבאיים כמו אבוקות ורימוני עשן, ששימשו לפיזור עשן במתחם בית הספר בתחילת התהלוכה.

בשנת 2012 הוציא משרד החינוך חוזר מנכ"ל, ובו קבע כי "בעקבות מקרים שקרו בעבר הוחלט לאסור בתכלית האיסור את קיומם של 'מסעות הרונדו', על ידי תלמידי כיתות י"ב בסיום שנת הלימודים". בחוזר אף התבקשו מנהלי בתי הספר לדווח למשטרה, ולמפקחים על מוסדות הלימוד, על כל התארגנות ל"רונדו" שבאה לידיעתם.

## ראו גם
* מרוצי רחוב

## קישורים חיצוניים

* הסברה בבתי-הספר העל-יסודיים בעניין האיסור לקיים מסעות רכב ("מסעות רונדו"), חוזר מנכ"ל של משרד החינוך
* 
* תמונות בנושא רונדו, באתר Flickr

## הערות שוליים

קטגוריה:מצעדים
קטגוריה:נוער בישראל
קטגוריה:נהיגה
סביבון מעוטר בדימוי יהודה השבויה ויהודה המשוחררת

"**סביבון מעוטר בדימוי יהודה השבויה ויהודה המשוחררת**" הוא סביבון שיצר האמן הישראלי משה מורו על פי עיצובו של זאב רבן בשנת 1929.

## תיאור
בשנת 1929 יצר מורו בבית המלאכה שלו ב"בתי בצלאל", סביבון עשוי שנהב מגולף.  גוף הסביבון עשוי במבנה של קובייה, עליה חרוטים דימויים הקשורים לחג החנוכה: כד ולצידו ענפי עץ זית, המנורה, תיאור של "יהודה השבויה", הלקוח ממטבע הנצחה שטבעו הרומאים לאחר ניצחונם על היהודים במרד הגדול, וכן דימוי של "יהודה המשוחררת". דימוי זה פותח בבצלאל, בית מדרש לאמנות ולמלאכות-אמנות והיווה ביטוי לתפיסה שראתה בציונות מכשיר לשחרור משעבוד העם היהודי. דימוי זה הופיע גם על גבי אריח קרמיקה שנוצר ב"בצלאל" עבוד בית ביאליק בתל אביב. האותיות החרוטות על הסביבון - "נ. ג. ה. ש.", מעידות כי יועד עבור יהודי התפוצות.

מן הסביבון נוצרו בשנת 1996 עותקים בטכניקה של יציקת ברונזה. אחד מן העותקים הוצג בתערוכה "בצלאל של שץ" (1982), שהוצגה במוזיאון ישראל.

תצלום הסביבון הופיע על גבי כרטיס חיוג (טלכרט) של חברת בזק.
## הערות שוליים

קטגוריה:בצלאל, בית מדרש לאמנות ולמלאכות-אמנות
קטגוריה:זאב רבן
קטגוריה:סביבונים
קטגוריה:אמנות יהודית
קטגוריה:שנהב
קטגוריה:יצירות משנת 1929
קטגוריה:1929 בארץ ישראל
קטגוריה:משה מורו
מגן פנים

[200px|ממוזער|300px|שמאל|[חשמלאי בצבא ארצות הברית מרכיב מגן פנים בעת בדיקת נתיך בלוח חשמל]]
**מגן פנים** הוא מכשיר שמגן על כל פניו של הלובש (או חלק ממנו) מפני סכנות כמו חפצים מעופפים ופסולת דרכים, התזות כימיות (בתעשייה), או חומרים זיהומיים פוטנציאליים (בסביבות רפואיות ומעבדותיות).

## תעשייה
מגן פנים מיועד להגן על חלק מהפנים או על כולו של הלובש ועל העיניים מפני מפגעים. יש להשתמש במגן פנים עם משקפיים ו/או משקפי מגן.

### תקנים
; ANSI (תקן אמריקאי)
* סימון Z87: פגיעה בסיסית: מגן פנים יהיה מסוגל לעמוד בפני פגיעה של כדור פלדה בקוטר של 25.4 מ"מ (אינץ אחד) המוצנח מגובה של 127 ס"מ (50 אינץ').
* סימון +Z87: פגיעה גבוהה: מגן פנים יהיה מסוגל לעמוד בפני פגיעה של כדור פלדה בקוטר 6.35 מ"מ (0.25 אינץ') הנע במהירות 91.4 מטר לשנייה.

; EN 166 (תקן אירופאי)

מגנים אלה מיועדים להגנה מפני חלקיקים במהירות גבוהה, והם חייבים לעמוד בפגיעה של כדור פלדה נומינלי בקוטר 6 מ"מ, מכה לעיניים והגנה לרוחב במהירות הנקובה.
* סימון א': 190 מטר לשנייה.
* סימון ב': 120 מטר לשנייה.
* סימון ו': 45 מטר לשנייה.

### חומר
*; פוליקרבונט (PC)

מספק עמידות מעולה בפני פגיעה ישירה, איכות אופטית, עמידות בחום ועמידות כימית רגילה.
*; תאית אצטט (CA)

מספק עמידות מעולה בפני פגיעה, איכות אופטית, עמידות בחום ועמידות כימית טובה.

## ייצור
שתי שיטות משמשות לייצור מגן פנים: שיחול ועיצוב בהזרקה. מגני פנים חתוכות מגיליונות שחול מספקים התנגדות טובה יותר בפני פגיעה, מאשר מגן פנים המיוצר בהזרקה, משום שבשיחול נעשה שימוש בכדוריות פלסטיק בעלת משקל מולקולרי גבוה יותר מאשר בהזרקה, הנמסות טוב יותר.
במהלך התפרצות מגפת הקורונה, ייצרו מספר גופים אזרחיים, מגן מאולתר כאשר הקשת מודפסת מחומרים שונים במדפסת תלת מימד והמגן מוכן משקף משרדי רגיל.
 
קובץ:Headpiece.stl|קובץ תלת מימד להדפסת מגן פנים
קובץ:Buckle.stl|סוגר למגן הפנים


## רפואי

ברפואה, "מגן פנים" מתייחס למגוון מכשירים המשמשים להגנה על איש מקצוע רפואי במהלך הליך שעשוי לחשוף אותם לדם או לנוזלים אחרים שעלולים להדבק. דוגמה לכך היא שימוש במסכת החייאה  בעת ביצוע הנשמה במהלך החייאה. דוגמה נוספת היא השימוש בציוד מגן אישי לשמירה על הפנים מפני חשיפה לחומרים זיהומיים שעלולים להופיע.

## משטרה וצבא
[שמאל|ממוזער|צנחן [כוחות היבשה הרוסיים|רוסי עם קסדת 6B47 ומגן פנים בליסטי.]] 
בסביבות צבאיות או אכיפת החוק, מגן הפנים מתוכנן להגן מפני אמצעים בליסטיים (רשף מירי, פיצוץ רימון יד) או פגיעות במהירות נמוכה, כתוצאה מאגרופים או חפצים שנזרקו.

מגן פנים בליסטי מיועד לעצור או להסיט הדף ושבאים מחבלנים פיצוצים ושברי מפעילים שלובשים חליפות הגנה כדי להגן על עיניהם ועל הפנים של הלובשים מפני איומים בליסטיים בעת פירוק פצצות.

## בנייה
טקסט=text|ממוזער| הסרת מגן פנים ממסיכת גז MCU-2 / P של סיילור לאחר שטיפתו בתמיסת טיהור במהלך מקדחה כללית על סיפונה של נושאת מטוסים. 
באתרי בנייה רבים עובדים רבים משתמשים במגני פנים כדי להגן עליהם מפני פסולת או ניצוצות. בעת שימוש בכלים רבים לחיתוך ועבודה עם מתכת, ממליצים על שימוש במגן פנים. דוגמאות לכך כוללות ציוד ריתוך או מסור.

## ראו גם
* קסדה
* משקפי מגן

## קישורים חיצוניים

## הערות שוליים

קטגוריה:כיסויי ראש
קטגוריה:בטיחות וגיהות בתעסוקה
קטגוריה:מסכות
סיווג בולטימור

**סיווג בולטימור** (באנגלית: **Baltimore classification**) הוא שיטה למיון נגיפים לקבוצות על בסיס סוג הגנום שלהם ושיטת השכפול שלהם. השיטה פותחה על ידי הווירולוג דייוויד בולטימור.

במאמר המקורי חילק בולטימור את הנגיפים ל-6 קבוצות שונות, מאוחר יותר, עם גילוי מנגנוני השכפול הייחודים של נגיפים כדוגמת נגיף הפטיטיס B נוספה קבוצה שביעית למערכת הסיווג.
## המיון
שמאל|ממוזער|300px|בסיווג בוליטמור 7 קבוצות על בסיס סוג הגנום ושיטת השכפול

### קבוצות הנגיפים
בולטימור חילק את הנגיפים ל-7 קבוצות:
* קבוצה **I** – נגיפי DNA דו-גדילי (**dsDNA viruses**), לדוגמה: Adenoviruses, נגיפי הרפס.
* קבוצה **II** – נגיפי DNA חד-גדילי חיובי (; בעלי גדיל קריא, מובן), לדוגמה: Parvoviruses.
* קבוצה **III** – נגיפי RNA דו-גדילי (**dsRNA viruses**), לדוגמה: Reoviridae.
* קבוצה **IV** – נגיפי RNA חד-גדילי חיובי (; בעלי גדיל קריא, מובן), לדוגמה: נגיפי קורונה.
* קבוצה **V** – נגיפי RNA חד-גדילי שלילי (; בעלי גדיל מול-קריא, אנטי-מובן), לדוגמה: נגיפי שפעת.
* קבוצה **VI** – נגיפי שעתוק לאחור עם RNA חד-גדילי (; רטורווירוסים בעלי גדיל קריא, היוצרים  גדילי DNA מתווך במחזור החיים שלהם), לדוגמה: HIV.
* קבוצה **VII**  – נגיפי שעתוק לאחור גם DNA דו-גדילי (; שלהם RNA מתווך במחזור החיים), לדוגמה: Hepadnaviridae (ובכללם נגיף הפטיטיס B).

### תהליכים אופייניים לקבוצות השונות

מרכז|ממוזער|800px|7 הקבוצות  על פי סיווג בולטימור

ההשערה המקובלת היא שנגיפים התפתחו פעמים רבות, ואינם חולקים נגיף אב קדמון משותף. גם בתוך קבוצות בולטימור השונות יש נגיפים רבים ללא מוצא משותף (מלבד אולי הקבוצה השישית והקבוצה השביעית שאצלם יש דמיון יחסית בארגון הגנום ובאסטרטגיות השכפול).

## ראו גם
* סיווג נגיפים

## קישורים חיצוניים

## הערות שוליים

קטגוריה:נגיפים
קטגוריה:מיון עולם הטבע
מפרץ בורימה

**מפרץ בורימה** (באנגלית: **Borima Bay**; בבולגרית: **залив Борима**) הוא מפרצון בחוף אוסקר השני בארץ גרהאם, שבאנטארקטיקה.

רוחב פתחו של המפרצון 6.5 קילומטרים; אורכו של המפרצון 8 קילומטרים.

המפרצון מצוי דרומית לנקודת דיראלו וצפונית לנקודת קושן.

המפרצון הוא חלק ממפרצון אקזאספריישן, שהוא חלק מים ודל.

## היסטוריה
### היווצרות המפרצון והופעתו

המפרצון נוצר כתוצאה מהתפרקות מדף הקרח לארסן בשנת 2002, ובעקבות התפרקות זו, נסיגתם של קרחון ג'ורום וקרחון מינז'וחאר.

### מקור השם

המפרצון נקרא על שם הכפר בורימה שבצפון בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* מפרץ בורימה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרץ, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
בורימה
בורימה
8 (שיר)

"**8**" (מוכר כ-"**Eight**") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו.

עם יציאתו נכנס השיר אל המקום ה-79 במצעד הבילבורד הוט 100.

## רקע וכתיבה
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. במהלך השיר הוקלטה אייליש בטונים נמוכים מאוד, על מנת שתשמע כמו ילדה בת 8. בארצות הברית קיבל השיר את תואר הזהב, על מכירות של למעלה מ-500,000 עותקים במדינה.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## הצלחה

במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-11 מיליון צפיות. קליפ המילים של השיר צבר למעלה מ-4.6 מיליון צפיות.

בין היתר, הצליח השיר לצבור למעלה מ-140 מיליון השמעות ברשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על זמן
קטגוריה:שירי פלטינה באוסטרליה
Private Show

**Private Show** (בעברית: **מופע פרטי**) הוא סינגל שיווקי שהקליטה הזמרת האמריקאית בריטני ספירס, והופיע באלבום האולפן השביעי שלה, Glory. השיר יצא לאור ב-4 באוגוסט 2016, על ידי חברת התקליטים תקליטי RCA, כחלק ממסע השיווק של ספירס לבושם שלה, הנושא את שם השיר.

## וידאו קליפ
הקליפ לשיווק הבושם בוים על ידי רנדי סיינט ניקולס והוקניט ב-11 ביולי 2016. הווידאו הקליפ המלא יצא בלעדית על ידי Entertainment Tonight ב-13 ביולי 2016. במהלך הקליפ ספירס זורקת מתג הפעלה, תוך כדי שלובשת מעיל תחרה, ובהמשך היא לבושה במונוקיני שחור ורוקדת לצלילי השיר בתיאטרון ריק. סמוך לסיום הפרסומת, ספירס לובשת בגד גוף כסוף, שהושווה לזה בו השתמשה במהלך הקליפ של הסינגל "Toxic".

ב-13 ביולי 2016, הועלה קטע מאחורי הקלעים הרשמי של השיר לערוץ היוטיוב של העמוד Entertainment Tonight. בקטע מופיעה ספירס ומספרת על הבושם והמופע, ומתנגנת טעימה מהשיר עצמו.

בין היתר, הצליח השיר לצבור למעלה מ-12.3 מיליון השמעות ברשת הזרמת המדיה ספוטיפיי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירי דו-וופ
קטגוריה:שירים על מיניות
קטגוריה:שירי R&B עכשוויים אמריקאיים
פורד פלקון XT

**פורד פלקון XT** (באנגלית: **Ford Falcon (XT)**, קרוי גם: **Ford Fairmont (XT)**) היא מכונית משפחתית גדולה מתוצרת יצרנית הרכב **פורד אוסטרליה** , חברת בת של **[[פורד]]** אשר יוצרה בין השנים 1968–1969 באוסטרליה.

## תצורות

* 4 דלתות - סדאן
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").

## "פורד פלקון XT"

* דגמי "פורד פלקון (XT)" יוצרו ממרץ 1968 – יוני 1969. "דגם GT" יוצר ממאי 1968.
* יוצרו 79,290 יחידות.
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק - 74.6 ליטר.
* מערכת חשמל: 12 וולט.
* תאוצה בין 0–97 קמ"ש היא 10.1 שניות (דגם V8 צילינדרים, 4.95 ליטר).
* מחיר היחידה (דגם סדאן, 4 דלתות בארצות הברית) עמד על 2,230 דולר (שנת 1968).
* "פורד פלקון (XT)" דגם "GT" הוגדרה כ"מכונית שרירים". בדגם הורכב מנוע V8 צילינדרים, 4.95 ליטר, המפיק 230 כ"ס, יחס דחיסה 10.0:1. הדגם הגיע למהירות 217 קמ"ש. בדגם הורכבו צמיגים 14x185 אינץ'.

## תמונות

קובץ:1968 Ford XT Falcon 500 (6048568551).jpg | "פורד פלקון XT", שנת 1968
קובץ:1968 Ford XT Falcon 500 (6048563507).jpg | "פורד פלקון XT", שנת 1968
קובץ:1968 Ford XT Falcon 500 Sedan (24600868863).jpg | "פורד פלקון XT", שנת 1968
קובץ:Ford Falcon GT (42794293212).jpg | "פורד פלקון XT" דגם "GT" - מבט לתא הנהג ולוח מחוונים
קובץ:Ford Falcon XT GT Polar White.jpg | "פורד פלקון XT" דגם "GT"
קובץ:Ford Falcon GT (39010322070).jpg| "פורד פלקון XT" דגם "GT"
קובץ:Ford Falcon XR Station Wagon 1966-68 (Australia) (16570735977).jpg | "פורד פלקון XT" - סטיישן
קובץ:1968 Ford XT Falcon 500 Wagon (6737997045).jpg | "פורד פלקון XT" - סטיישן, שנת 1968
קובץ:1969 Ford XT Falcon 500 station wagon (22773668119).jpg | "פורד פלקון XT" - סטיישן, שנת 1969
קובץ:1969 Ford Falcon (XT) utility (23764939335).jpg | "פורד פלקון XT" - טנדר מסוג "utility", שנת 1968
קובץ:Ford Falcon 500 XT Utility 1968-69 (Australia) (16777999865).jpg| "פורד פלקון XT" - טנדר מסוג "utility"
קובץ:1968 Ford XT Falcon utility (6049163788).jpg| "פורד פלקון XT" - טנדר מסוג "utility", שנת 1968


## ראו גם
* פורד
* פורד פלקון
* פורד פלקון XA
* פורד פלקון XP
* פורד פלקון XG
* פורד פלקון XY
* פורד פלקון ED
* פורד XY פלקון GT

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:מכוניות שרירים
XT
קטגוריה:דגמי מכוניות שהושקו ב-1968
קטגוריה:כלי רכב המיוצרים באוסטרליה
אלטו ט. אטקינסון

**אלטאו טמצ'יבולאק אטקינסון** (**Alatau Tamchiboulac Atkinson**; 1848 – 1906) היה חבר בית הנבחרים של הרפובליקה של הוואי. הוא שימש כמנהל החינוך הציבורי בטריטוריה של הוואי בעקבות סיפוחה לארצות הברית. מונה למפקח הכללי של בתי הספר בממלכת הוואי והמשיך בתפקיד תחת ממשלת הוואי הזמנית ורפובליקת הוואי. הוא היה עיתונאי ובעל עיתונים. אטקינסון דרייב באזור עלא מואנה בהונולולו, נקרא לכבודו.

## חייו
הוא נולד 16 בנובמבר 1848, בעיירה הקטנה קפל בערבות קזחסטן במרכז אסיה, לזוג חוקרים הבריטים לוסי אטקינסון ותומאס ויטלם אטקינסון, שקראו לו על שם מעיין המרפא המפורסם בקפל. הוא בילה את עשר השנים הראשונות לחייו בסיביר, במרכז אסיה וסנט פטרסבורג. לאחר מות אביו בקנט שבאנגליה כאשר אלטאו היה בן עשר, נערכה מגבית לגיוס כספים על ידי סר רודריק מורצ'יסון, נשיא "האגודה הגאוגרפית המלכותית", שסייעה לממן את החינוך של אלטאו בבית הספר. לאחר קריירה קצרה ברוסיה כמזכיר ועדת הגבול הטורקו-רוסית, הוא שינה קריירה והפך לסופר בעיתון הבריטי "ניוקאסל קאראנט". בהמשך הייתה לו קריירה קצרה בהוראה בבית הספר בדורהאם. 

אטקינסון התחתן עם אנני האמבל באנגליה בינואר 1868. הם הפליגו להוואי בשנת 1869, דרך פנמה וסן פרנסיסקו.

הוא נפטר ב־24 באפריל 1906 לאחר מחלה ממושכת. 

אנני אטקינסון נפטרה מדלקת ריאות בשנת 1911. לזוג היו ארבע בנות ושלושה בנים.

### מינהל חינוכי בהוואי
הסכם הסיפוח של הוואי לארצות הברית בשנת 1854 הוגש למלך הוואי, אך מעולם הוא לא חתם עליו, בעוד בריטניה וצרפת הכירו בה כמדינה עצמאית.

עד 1870 בערךצ הייתה השפה ההוואית השלטת בבתי הספר באיים. באותו הזמן, פעלו באיים מיסיונרים וזרים בעלי מטעי סוכר שהביאו לחשיפה גוברת של האיים לעולם החיצון. 

לאטקינסון, הוצע בשנת 1868, להיות מנהל מכללת סנט אולבנס בפאואה, הוואי. הוא עזב את אנגליה יחד עם אשתו אנני (לבית האמבל) ובתו זואי בשנת 1869 למסע הארוך עד הוואי.  הוא האמין כי שימוש בשפה נפוצה המשמשת את העולם הגדול היא הכרחית לדורות הבאים של הוואי. הקריירה של חייו הפכה איפוא, לשלב את השפה האנגלית כשפה השלטת בבתי הספר בהוואי.

בשנת 1887 הוא מונה למפקח הכללי של בתי הספר בממלכת הוואי, ונותר בתפקיד בכל התמורות שעברו על הוואי עד שהפכה לטריטוריה של ארה״ב.

### עיתונאי ונבחר ציבור
הוא היה עורך עיתון בהוואי, והיה נשיא איגוד העיתונאים בה.  אטקינסון ייצג את המחוז הרביעי בבית המחוקקים של הרפובליקה של הוואי מפברואר עד יולי 1898. הוואי סופחה על ידי ארצות הברית ב־12 באוגוסט 1898. 

״אטקינסון דרייב״ בהונולולו נקרא על שמו. 

## קישורים חיצוניים

* 
## הערות שוליים

קטגוריה:עיתונאים אמריקאים
קטגוריה:מהגרים מבריטניה לארצות הברית
קטגוריה:הוואי: חינוך
קטגוריה:אמריקאים שנולדו ב-1848
קטגוריה:אמריקאים שנפטרו ב-1906
פרס הים התיכון

**פרס הים התיכון** (בצרפתית: **Prix Méditerranée**) הוא פרס ספרותי צרפתי, המוענק על ידי מרכז לספרות ים תיכונית במטרה ליצור קשר בין ספרות המדינות ששוכנות לחופי הים התיכון. כל שנה מוענקים שני פרסים - פרס הים התיכון לספר שנכתב בצרפתית על ידי סופר ממדינות הים התיכון ופרס עבור ספר שלא נכתב במקור בצרפתית על ידי סופר מאותם המדינות. הפרס מוענק משנת 1982. בין הסופרים הישראלים שכזו בפרם עמוס עוז (2010) ויורם קניוק (2000). בנוסף לכך בפרס זכו: פייר אסולין, ז'אן דניאל, טאהר בן ג'לון, שושנה בוקובזה, דניאל מנדלסון, אומברטו אקו ואלמודנה גרנדס. 

## קישורים חיצוניים
* 

הים התיכון
הים התיכון
*
זינב בנת חוזימה

**זינב בנת חוזימה** (בערבית: **زينب بنت خزيمة**; 596 – 626), אשר כונתה "אם המסכנים" (أم المساكين) ואם המאמינים (أم المؤمنين), הייתה אחת מנשותיו של מוחמד, נביא האסלאם.

## משפחתה
אביה היה חוזימה בן אלחארת' בן עבדאללה בן עמרו בן עבד אלמנאף בן הלאל בן עאמר בן צעצעה בן מעאוויה בן בכר בן הוואזן בן מנצור בן עכרמה בן ח'צפה בן קיס עילאן בן מדר בן נזאר בן מעד בן עדנאן.

אמה הייתה הנד בנת עוף בן זהיר בן חמאטה בן ג'רש בן אסלם בן זיד בן סהל בן עמרו בן קיס בן מעאוויה בן ג'שם בן עבד שמס בן וואיל בן אלע'ות' בן קטן בן עריב בן זהיר בן אלע'ות' בן אימן בן אלהמיסע בן חמיר בן סבא בן ישבב בן יערב בן קחטאן.

אחיותיה היו סלמא בנת עמיס, מימונה בנת אלחארת', לבאבה אלצע'רא, אסמא בנת עמיס.

בעלה הראשון היה טופייל בן חארת', אף על פי שיש הגורסים כי הוא היה חוסיין בן חארת'. ישנה מחלוקת לגבי האופן שבו הסתיימו הנישואים הראשונים שלה, כשחלק מההיסטוריונים גורסים כי היא התגרשה, בעוד אחרים טוענים כי היא התאלמנה. בעלה השני היה עוביידה אבן אלחארת', אחיו של בעלה הראשון. עוביידה נפטר בשנת 624. בעלה השלישי היה עבדאללה בן ג'חש, אשר נפל בקרב אוחוד. בעלה הרביעי היה מוחמד.

## פטירתה
זינב נפטרה בשנת 629, ונקברה באל-מדינה.

## קישורים חיצוניים

## הערות שוליים

קטגוריה:נשות מוחמד
קטגוריה:ילידי 596
קטגוריה:נפטרים ב-626
קטגוריה:נשים במאה ה-6
קטגוריה:נשים במאה ה-7
רבי יהודה הנחתום

**רבי יהודה הנחתום**, היה תנא בן הדור השלישי.

רבי יהודה הנחתום אינו מוזכר במשנה כלל, ושתי מובאות מדבריו, האחת בענייני גבולות תחום עולי בבל ואחת בהלכות קדשים מופיעות בתוספתא.

מהתלמוד הירושלמי ומהמדרשים משתמע שנהרג בזמן גזרות השמד, לפי חלק מהמדרשים, נמנה בין עשרת הרוגי מלכות.

במדרש שיר השירים נאמר עליו, שמימיו לא הלך ארבע אמות בלי תורה.

## כינויו

ייתכן שהכינוי הנחתום מעיד שבמקצועו שימש נחתום.

בחרסים שנמצאו בחפירות מצדה נמצא השם "בן הנחתום" ויש ששיערו שהוא כינוי שם משפחה.

במדרש דרשו את כינויו: .

## המובאות בשמו
בתוספתא במסכת מנחות, ובברייתא בגמרא, נזכרת הלכה בשם **רבי יהודה נחתום** בעניין קידוש קומץ המנחה, אולם יש הסוברים שהלכה זו נאמרה על ידי תנא מהדור החמישי הקרוי גם בשם זה. מוזכר בתלמוד הבבלי עוד פעם נוספת, בהקשר פסק של החכמים בנושא מסוים.

בתוספתא למסכת אהלות נאמר שרבי יהודה הנחתום העיד שאף על פי שמזרח העיר קיסרי שבצפון ארץ ישראל, טמאה בטומאת ארץ העמים, הסטיו שלה טהור.

בתלמוד הירושלמי מסופר, שרבן גמליאל הודיע לרבי עקיבא שצריך לנדותו משום שעיכב את העדים שראו את הירח בחידושו, ומנע מהם להגיע לירושלים ולהעיד. אולם, רבי יהודה הנחתום זועק וטוען: .

## מותו
בתלמוד הירושלמי מובא שיש אומרים שהמאורע שגרם לכך שאלישע בן אבויה יצא לתרבות רעה, הוא . סיפור דומה מובא בקשר למותו של חוצפית המתורגמן.

**רבי יהודה הנחתום** נמנה בכמה מדרשים כאחד מעשרת הרוגי מלכות. בין השאר, במדרש שיר השירים מסופר שבזמן גזירות הרומאים, הוא ברח מהרומאים, נתפס בדרך ונהרג.

במדרש תהלים מסופר שכשגזרה המלכות שיהרג רבי יהודה הנחתום, התחזה אדם בשם בר קפרא או בן קופייא לדיין, גזר שאדם אחר יהרג במקומו, וניסה להציג זאת כהריגת רבי יהודה הנחתום, ובכך להביא להצלתו. כששמעה על כך המלכות – גזרה שייהרגו שניהם.

## קישורים חיצוניים
* 
* 

## הערות שוליים

קטגוריה:עשרת הרוגי מלכות
קטגוריה:הדור השלישי לתנאים
קטגוריה:יהודים שהוצאו להורג בארץ ישראל